Diari Oficial de la Generalitat Valenciana


Sumari del DOGV 3937, del 12-02-2001 (2001/1161)

Concurs número CV-55/2001. Contractació de prestació dels serveis de vigilància dels equips de control i personal en rondes a les dependències de les Corts Valencianes.
------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/1161


Data del document
:   05-02-2001

Organisme emissor
:   Corts Valencianes

Tipus de document
:   Concurs

Correcció d'errades

Anàlisi jurídica

 Descriptors 

:   * contracte de serveis

Concurs número CV-55/2001. Contractació de prestació dels serveis de vigilància dels equips de control i personal en rondes a les dependències de les Corts Valencianes. [2001/X1161]
  
La Mesa de les Corts Valencianes, en la reunió del dia 21 de desembre de 2000, ha acordat anunciar la convocatòria pública del concurs que tot seguit s'indica:
  
Objecte: CV-55/2001. Contractació de prestació dels serveis de vigilància dels equips de control i personal en rondes en les dependències de les Corts Valencianes.
  
Termini d'execució: un any, comptat des de l'endemà de la formalització del contracte corresponent. Podrà, no obstant això, acordar-se la modificació i la pròrroga del termini de vigència del contracte per acord mutu de les parts, abans d'acabar aquest, sense que la durada total del contracte, incloses les pròrrogues, puga excedir de quatre anys.
  
Examen de l'expedient: el plec de clàusules administratives particulars, el plec de prescripcions tècniques, el quadre de característiques del contracte i la possibilitat de concertar una reunió per conèixer in situ el lloc de la prestació del servei, poden obtenir-se en l'Àrea d'Assistència Tècnica i Manteniment de les Corts Valencianes, sítia al carrer Llibertat, números 3 i 5 de València, de 9:00 a 14:00 hores, de dilluns a divendres. La retirada de la documentació i la concertació de la reunió es podrà fer a partir de la publicació d'aquest anunci en el Diari Oficial de la Generalitat Valenciana i fins al dia 26 de març de 2001. En tot cas, es pot consultar la documentació a la pàgina web de les Corts Valencianes: www.corts.gva.es
  
Pressupost màxim de licitació: vuitanta-un milions cent quaranta-cinc mil vuit-centes quatre pessetes (65.133.117 PTA/ 487.696 euros), IVA inclòs.
  
Garantia provisional: un milió sis-centes vint-i-dues mil nou-centes setze pessetes (1.622.916 PTA/9.754 euros).
  
Garantia definitiva: la que resulte d'aplicar el 4% al pressupost pel qual s'adjudica el subministrament, tot i que no sobrepassarà la quantitat de tres milions dues-centes quaranta-cinc mil vuit-centes trenta-dues pessetes (3.245.832 PTA/19.508 euros).
  
Classificació del contractista: grup III, subgrup 2 i categoria c.
  
Model de la proposició: el que va annex, juntament amb la resta d'elements, al plec de clàusules administratives particulars.
  
Termini de recepció de les proposicions: fins al dia 27 de març de l'any 2001, a les 14.00 hores.
  
Lloc de presentació de les proposicions: en el Registre General de les Corts Valencianes, carrer de la Llibertat núm. 3 i 5, 46194 València.
  
Licitació i obertura de les proposicions: el dia 30 de març de l'any 2001, a les 12.00 hores, a les Corts Valencianes.
  
Documentació que han de presentar les persones licitadores:
  
En el sobre número 1, la documentació acreditativa de la capacitat i la solvència de les empreses segons s'especifica en la clàusula 13ª del plec de les administratives particulars.
  
En el sobre número 2, la proposta tècnica, la solvència tècnica addicional i d'altres millores, segons es recull en la clàusula 14ª del plec de les administratives particulars.
  
En el sobre número 3, l'oferta econòmica, els preus nets desglossats i el preu total que en resulte, tal com es determina en la clàusula 15ª del plec de les administratives particulars.
  
Criteris d'adjudicació. Per a valorar les ofertes, es tindran en compte els criteris següents d'acord amb la ponderació que s'adjunta:
  
- Solvència tècnica: 15 punts
  
- Solvència en treballs similars: 15 punts
  
- Proposta tècnica: 12 punts
  
- Oferta econòmica: 50 punts
  
- Millora: 8 punts
  
Composició de la mesa de contractació:
  
President: senyor José Cholbi Diego, vicepresident primer de les Corts Valencianes
  
Vocals: senyora Carmen Ninet Peña, secretària segona de les Corts Valencianes
  
Senyor Francisco Visiedo Mazón, lletrat de les Corts Valencianes
  
Senyor Josep Valor Gadea, director de l'Àrea Econòmica
  
Senyor Juan Antonio Martínez Corral, lletrat de les Corts Valencianes (que actuarà com a secretari, amb veu i vot)